b'\n_START_ARTICLE_\nS\xc5\xbd serija 713/715\n_START_SECTION_\nZgodovina\n_START_PARAGRAPH_\nGarnitura je bila zasnovana v nem\xc5\xa1kem podjetju MBB v Donauw\xc3\xb6rthu s sodelovanjem jugoslovanskih strokovnjakov. Prvih pet garnitur je bilo izdelanih v tovarni MBB Donauw\xc3\xb6rth in dokon\xc4\x8danih v TVT Boris Kidri\xc4\x8d Maribor, preostalih 22 pa je bilo sestavljenih v Mariboru iz delov, poslanih iz Nem\xc4\x8dije._NEWLINE_Serija je bila izdelana v dveh razli\xc4\x8dicah in sicer kot poslovni vlak 1. razreda (5 garnitur podserije 713-0xx v zeleni barvni shemi z 92 vrtljivimi sede\xc5\xbei, kuhinjo in ozvo\xc4\x8denjem) ter kot standardni vlak 2. razreda (22 garnitur podserije 713-1xx v rumeno-oran\xc5\xbeni barvni shemi s 128 sede\xc5\xbei). Poslovni vlaki so bili kasneje predelani v obi\xc4\x8dajne vlake 2. razreda, barvna shema vseh garnitur pa se postopoma spreminja v enotno rde\xc4\x8do.'